افضل احسن رندھاوا

افضل احسن رندھاوا (I ستمبر 1937 – 19 ستمبر 2017) پاکستانی پنجابی لکھاری اے۔ اسنے سورج گرہن اتے دوآبا سمیت کئی پنجابی ناول لکھے ہن۔http://openlibrary.org/a/OL4416595A/Afzal-Ahsan-Randhawa 1986 وچ اسنوں پرو۔ پیارا سنگھ گل اتے کرم سنگھ سندھو میموریال انتر-قومی شرومنی ساہتکار/کلاکار انعام نال سنمانیا گیا سی۔http://www.nriinternet.com/Associations/Canada/A_Z/I/I.A.P.A.A/2_Award-List.htm


 جیون 
افضل احسن رندھاوا دا جم 1 ستمبر 1937 نوں حسین پورہ[4]، امرتسر (بھارتی پنجاب) وچ ہویا۔ اس دا اصل نام محمد افضل اے۔ افضل احسن رندھاوا اس دا قلمی نام اے۔ اس دا جدی پنڈ قیامپور، ضلع سیالکوٹ (پاکستانی پنجاب) وچ اے۔اجکل اوہ پاکستان پنجاب دے فیصل آباد شہر وچ رہِ رہے ہن
 سکھیا 
افضل احسن رندھاوا نے اپنی مڈھلی سکھیا لاہور توں حاصل کیتی۔ پھر مشن ہائی سکول نارووال توں دسویں کرن اپرنت، مرے کالج سیالکوٹ توں گریجئیشن اتے پنجاب یونیورسٹی، لاہور توں لاء دی ڈگری لئی۔
 کیریئر 
افضل احسن رندھاوا پہلاں تن سال کھیتی یونیورسٹی، فیصل آباد وچ اہلکار رہا۔ پھر وکیل دے طور تے پکا پیشہ چن لیا اتے نال سیاست وچ وی سرگرم ہو گیا۔ 1970 وچ ڈسٹرکٹ بار ایسوسی ایشن، لائلپر دا وائس-چیئرمین، اتے 1972 وچ اوہ فیصل آباد توں پاکستان دی قومی اسمبلی دا میمبر چنیا گیا۔ اسنے پاکستان دے پہلے جمہوری آئین دی تشکیل وچ سرگرم حصہ لیا۔ اوہ فیصل آباد دی بار ایسوسی ایشن دا وائس-چیئرمین، آزاد جموں-کشمیر کونسل دا میمبر، مرکزی فلم سینسر بورڈ دا میمبر، ریڈیو تے ٹیلی وژن دی مرکزی کمیٹی دا میمبر، پاکستان نیشنل کونسل آف آرٹس دا میمبر سمیت ہور کئی عہدیاں تے رہا اے۔

 ادبی سفر 
افضل احسن رندھاوا نے 1950 دے دہاکے وچ اردو وچ کہانیاں لکھنیاں شروع کیتیاں، جو لاہور توں نکلن والے رسالیاں 'اکدام' اور 'قندیل' وچ چھپیاں۔ اپنی پہلی اردو کہانی دا اسنے بعد وچ پنجابی ترجمہ کیتا جو رنّ، تلوار تے گھوڑا دے نام نال مشہور ہوئی۔ اس نوں آصف خان صاحب نے بعد وچ اپنے رسالے پنجابی ادب وچ بھارت اتے پاکستان دے کہانی کاراں دیاں چونویاں کہانیاں 'اجوکی کہانی' وچ وی شائع کیتا۔ رندھاوا نے 1958 توں باقاعدہ طور تے پنجابی وچ لکھنا شروع کیتا۔افضل احسن رندھاوا ہن تک پوری سرگرمی نال لکھدے آ راے ہن۔

 فیس بک راہیں ادبی یوگدان 
افضل احسن رندھاوا اہنا چند کو بزرگ لکھاریاں وچوں ہن جو ساہتی رچناواں اتے وچار وٹاندرے لئی جدید اطلاع تکنیک دی ورتوں کردے ہن۔اوہ سوسل میڈیا دی فیس بک سائیٹ تے اپنیاں رچناواں اکثر سانجھیاں کردے رہندے ہن پاٹھکاں ولوں کافی ہنگارا ملدا اے۔اوہنا دا ایہہ یوگدان اہنا دے ہیٹھ لکھے فیس بک کھاتے تے ویکھیا جا سکدا اے۔

 فیس بک کھاتہ 
افضل احسن رندھاوا دا فیس بک کھاتہ ہیٹھ لکھے لنک تے ویکھیا جا سکدا اے :
 Afzal Ahsan Randhawa
 رچناواں 
 ناول 
 سورج گرہن (1985)
 دوآبا (1981)
 دیوا تے دریا (1961)
 پندھ (1998)

 کہانی مجموعہ 
 رنّ، تلوار تے گھوڑا (1973)
 منا کوہ لاہور (1989)

 شعری مجموعہ 
 شیشہ اک لشکارے دو (1965)
 رتّ دے چار سفر (1975)
 پنجاب دی وار (1979)
 مٹی دی مہک (1983)
 پیالی وچ اسمان (1983)
 چھیواں دریا (1997)

 ناٹک 
 سپّ شینہ تے فقیر

 ترجمے
 ٹٹ-بھجّ (افریقی ناول)
 تاریخ نال انٹرویو (یونانی)
 کالا پینڈا (19 افریقی ملکاں دیاں 82 کویتاواں اتے امریکہ دے 19 کالے شاعراں دیاں چونویاں نظماں)
 پہلاں دسی گئی موت دا روزنامچہ (ہسپانوی ناول)
 وفات 
افضل احسن رندھاوا 19 ستمبر، 2017ء نوں فیصل آباد، پاکستان وج وفات پاگئے۔ انہاں نوں غلام محمد آباد دے وڈے قبرستان وچ سپردِ خاک کیتا گیا۔

 حوالے 

باہرلےجوڑ

گٹھ:پنجابی لکھاری
گٹھ:پنجابی لوک
گٹھ:پنجابی مسلمان